पाली के लघु उद्योगों पर शोध करने पहुंची जर्मन छात्रों की टीम
जर्मनीऔर भारत के रिश्तों के बीच सांस्कृतिक आदान-प्रदान के लिए चार सदस्यीय जर्मन विद्यार्थियों का दल पाली पहुंचा। जर्मनी की हुंबोल्ट यूनिवर्सिटी और पाली के रामदेव कॉलेज के साथ हुए पढ़ने-पढ़ाने के टाईअप के तहत अफ्रीका-एशिया संबंध, कला, राजनीति विज्ञान और व्यवसाय प्रबंधन के विद्यार्थी यहां पर आए हैं।
हुंबोल्ट विश्वविद्यालय में एशिया- अफ्रीका संबंध विषय की छात्रा एन्या ने बताया कि भारत में उच्चारित कुछ शब्द शाम होना, कमरा, नाम आदि से एक जुड़ाव महसूस करती है। उनका कहना है कि भारत में सीखने-जानने का अच्छा अवसर मिला है तो कुछ बेहतर करेंगे। यूनिवर्सिटी डेर कुंस्ट के कला वर्ग के विद्यार्थी एलेक्स मूर्तिकला में माहिर है। वे कहते हैं कि नाकारा वस्तुओं को कलात्मक अंदाज देकर नई शिल्प आकृतियाें में ढाला जा सकता है। प्लास्टिक की खाली बोतलों के साथ कुछ मिट्टी जैसा मिलाकर ऊंट का मॉडल बनाने की तमन्ना है। फाई यूनिवर्सिटी के राजनीति के फर्डिनेंड यहां की राजनीतिक व्यवस्था के तौर-तरीको को समझना चाहते हैं। यूनिवर्सिटी फॉर एप्लाइड साइंसेज के व्यवसाय प्रबंधन के कजाया पाली के लघु उद्योग के स्वरूप और विकास की संभावनाओं पर अध्ययन की इच्छा जताते हैं। इन विद्यार्थियों के अनुसार उपलब्ध स्थानीय साधनों से शहर का चहुंमुखी विकास संभव है। रामदेव कॉलेज के चेयरमैन डॉ. विष्णु रामदेव ने बताया कि सांस्कृतिक पुल के तहत राजस्थान में इस तरह के आयोजन की पहली शुरुआत है। ये विद्यार्थी लगभग दो माह यहां रहकर इंटर्नशिप के साथ यहां अध्ययन करेंगे। साथ ही अपनी विषय विशेषज्ञता के साथ पढ़ने-पढ़ाने के टिप्स भी बताएंगे।
पाली. एक निजी कॉलेज में स्टॅूडेंट को पढ़ाने के लिए आए विदेशी पर्यटक।
hin_Deva hin_Deva hin_Deva hin_Deva